OpenLLM-France/wikimedia huggingface dataset:
# Can Plaja al carrer Sant Ramon

Can Plaja al carrer Sant Ramon és una obra amb elements neoclàssics i modernistes de Palafrugell (Baix Empordà) protegida com a Bé Cultural d'Interès Local.

## Descripció

Casal entre mitgeres, de tres crugies, de planta baixa i dos pisos. Presenta tres eixos d'obertures: porta central i dues finestres a la planta baixa i tres balcons als pisos. A la façana destaca la decoració en relleu sobre les obertures i l'acabat arrebossat del mur, així com la balustrada superior i les baranes dels balcons.
A l'interior conserva notables elements ornamentals modernistes.

## Referències

* 1 2 «Can Plaja al carrer Sant Ramon». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 octubre 2018].
# William T. Vollmann

William T. Vollmann (Los Angeles, 28 de juliol de 1959) és un escriptor estatunidenc. Entre la seva extensa bibliografia, destaquen les novel·les Historias del mariposa (Muchnik, 1995), The Royal Family (Penguin Books, 2001) i Europa Central (Mondadori, 2007); les cinc entregues publicades de la sèrie Seven Dreams (Penguin Books) sobre l'enfrontament entre els indis natius americans i els colonitzadors europeus; les col·leccions de relats Trece relatos y trece epitafios (El Aleph, 1996) i Historias del arcoíris (Pálido Fuego, 2013); una crítica a la violència en set volums, Rising Up and Rising Down (McSweeney’s Books, 2003) i l'assaig Los pobres (Debate, 2011).
L'any 2005 va guanyar el National Book Award, el guardó literari més important dels Estats Units. També li han estat concedits el PEN Center USA West Award for Fiction, el Shiva Naipaul Memorial Prize i el Whiting Writers' Award. La seva obra periodística i de ficció ha estat publicada a The New Yorker, Esquire, Spin i Granta.

## Referències

* ↑ «William T. Vollmann». Kosmopolis. CCCB via (CCBYSA via) OTRS. [Consulta: 17 febrer 2015].
# Canon EF 40mm f/2.8 STM

El Canon EF 40mm f/2.8 STM és un objectiu fix normal i pancake amb muntura Canon EF.
Aquest, va ser anunciat per Canon el 8 de juny de 2012, amb un preu de venta suggerit de 189€.
Aquest objectiu s'utilitza sobretot per fotografia de carrer.

## Característiques

Les seves característiques més destacades són:
* Distància focal: 40mm
* Obertura: f/2.8 - 22
* Motor d'enfocament: STM (Motor d'enfocament pas a pas, silenciós)
* Distància mínima d'enfocament: 30cm
* Rosca de 52mm
* Distorisió òptica de -0,57% (tipus barril)
* A f/4 l'òptica ja rebaixa molt l'ombrejat a les cantonades i a f/5.6 ja gairebé no s'aprecia ombrejat.
* A f/2.8 la qualitat òptica ja és molt bona, però de f/4 a f/8 és on l'objectiu mostra la seva màxima qualitat òptica.

## Construcció

* La muntura és de metall cromat, mentre que la resta de l'objectiu és de plàstic.
* El diafragma consta de 7 fulles, i les 6 lents de l'objectiu estan distribuïdes en 4 grups.
* Consta d'un element asfèric

## Accessoris compatibles

* Tapa E-52 II
* Parasol ES-52
* Filtres de 52mm
* Tapa posterior E
* Funda LP811
* Tub d'extensió EF 12 II
* Tub d'extensió EF 25 II

## Objectius similars amb muntura EF

* Sigma 40mm f/1.4 DG HSM Art
* Voigtlander 40mm f/2 Ultron SL II

## Referències

* 1 2 «Canon EF 40mm f/2.8 STM Specs» (en anglès). Dpreview.
* ↑ «Canon EF 40mm f/2.8 STM. Ficha Técnica» (en castellà). Todo fotografia.
* ↑ «Canon EF 40mm f/2.8 STM: Un objetivo de tipo pancake con muchas posibilidades» (en castellà). Todo fotografia.
* ↑ «Uso práctico de los objetivos: 2. Normales» (en castellà). Xataka foto.
* 1 2 3 «Canon EF 40mm f/2.8 STM - Full Format Review / Test Report - Analysis» (en anglès). Optical limits. Arxivat de l'original el 2023-01-19. [Consulta: 19 gener 2023].
* ↑ «Canon 40mm f/2.8 STM» (en anglès). Kenrockwell.
* ↑ «Canon EF 40mm f/2.8 STM Accesorios» (en castellà). Canon España. Arxivat de l'original el 2023-01-19. [Consulta: 19 gener 2023].
* ↑ «Sigma 40mm F1.4 DG HSM Art» (en anglès). Dpreview.
* ↑ «Voigtlander 40mm F2 Ultron SL II» (en anglès). Dpreview.
# Canon EF 38-76mm f/4.5-5.6

El Canon EF 38-76mm f/4.5-5.6 és un objectiu zoom i normal de la sèrie L amb muntura Canon EF.
Aquest, va ser comercialitzat per Canon el febrer de 1995.
Aquest, és l'objectiu zoom que venia de kit amb alguns models de càmera rèflex a mitjans i finals dels anys 90.
Aquest objectiu és un tot terreny, per tant es pot utilitzar per molts tipus de fotografia, com paisatge i retrat.

## Característiques

Les seves característiques més destacades són:
* Distància focal: 38-76mm
* Obertura: f/4.5 - 27 (a 38mm) i f/5.6 - 27 (a 76mm)
* Motor d'enfocament: Micromotor AF
* Distància mínima d'enfocament: 58cm
* Rosca de 52mm

## Construcció

* El canó, muntura i l'anell de filtre son de plàstic, el que fa que sigui un objectiu lleuger.
* El diafragma consta de 5 fulles, i les 6 lents de l'objectiu estan distribuïdes en 6 grups.

## Accessoris compatibles

* Tapa E-52
* Parasol EW-54
* Filtres de 52mm
* Tapa posterior E

## Objectius similars amb muntura Canon EF

* Canon EF 35-80mm f/4-5.6 USM
* Canon EF 35-80mm f/4-5.6 PZ
* Canon EF 35-80mm f/4-5.6
* Canon EF 35-80mm f/4-5.6 II
* Canon EF 35-80mm f/4-5.6 III

## Referències

* ↑ «EF38-76mm f/4.5-5.6» (en anglès). Canon camera museum.
* ↑ «Canon EF38-76mm f/4.5-5.6» (en anglès). EF lens.
* 1 2 3 «Canon EF 38-76mm f/4.5-5.6» (en anglès). Lens DB.
* ↑ «Canon EF 38-76mm f/4.5-5.6» (en anglès). Photography life.
* ↑ «Canon EF 38-76 mm f/4.5-5.6» (en anglès). Lens tip.
* ↑ «EF35-80mm f/4-5.6 USM» (en anglès). Canon camera museum.
* ↑ «EF35-80mm f/4-5.6 PZ» (en anglès). Canon camera museum.
* ↑ «EF35-80mm f/4-5.6» (en anglès). Canon camera museum.
* ↑ «EF35-80mm f/4-5.6 II» (en anglès). Canon camera museum.
* ↑ «Canon EF 35-80mm f/4.0-5.6 III Overview» (en anglès). Dpreview.
# Can Pixerrelles

Can Pixerrelles és una masia de la Cellera de Ter (Selva) inclosa a l'Inventari del Patrimoni Arquitectònic de Catalunya.

## Descripció

Masia formada per diverses ampliacions i modificacions parcials. L'edifici principal és de dues plantes i vessants a laterals.
Té les obertures rectangulars i emmarcades de pedra que, a la façana són de permòdols. Algunes finestres són de pedra sorrenca i altres, renovades, de rajols i ciment.
Es conserven restes de l'antiga era i d'un paller, modificats i adaptats a les modernes necessitats.

## Història

A l'entorn de finals del segle xviii i principis del XIX, el mas de Can Pixarrelles fou propietat, per herència i donació, de l'Hospici de Girona. Potser per aquesta raó encara es conserven a les golfes dibuixos i gravats infantils senzills fets en negre i vermell.
Modernament, el mas rep el nom de Can Reig, que és el nom de la família que hi viu.
A l'interior hi ha uns emmarcaments de pedra amb el nom REIG i la data 1980.
A una llinda de finestra del lateral meridional, a sobre del pati, hi ha inscrita la data de 1596.

## Referències

* 1 2 3 4 5 6 7 «Can Pixerrelles». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 setembre 2017].
# Campionats del món de ciclisme en ruta de 1957

Els Campionats del món de ciclisme en ruta de 1957 es disputaren el 17 i 18 d'agost a Waregem, Bèlgica.

## Resultats

| Proves : | Or | Or | Argent | Argent | Bronze | Bronze |
| Professionals |||||||
| Cursa en línia masculina detalls | Rik Van Steenbergen Bèlgica | 7h 43' 10" | Louison Bobet França | m. t. | André Darrigade França | m. t. |
| Amateurs |||||||
| Cursa en línia masculina | Louis Proost Bèlgica | 5h 05' 05" | Arnaldo Pambianco Itàlia | m. t. | Schalk Verhoef Països Baixos | m. t. |

## Medaller

| Posició | País | Or | Plata | Bronze | Total |
| 1 | Bèlgica | 2 | 0 | 0 | 2 |
| 2 | França | 0 | 1 | 1 | 2 |
| 3 | Itàlia | 0 | 1 | 0 | 1 |
| 4 | Països Baixos | 0 | 0 | 1 | 1 |
| Total | Total | 2 | 2 | 2 | 6 |

## Referències

* «World Championship Road Race» (en italià). museociclismo.it. [Consulta: 22 setembre 2012].
* «World Championship amateurs» (en italià). museociclismo.it. [Consulta: 22 setembre 2012].
* «Cyclisme - Championnats du Monde - 1957» (en francès). les-sports.info. [Consulta: 22 setembre 2012].
* «Campeonato del Mundo, Ruta, Diletantes» (en castellà). sitiodeciclismo.net. [Consulta: 22 setembre 2012].
# Goiás

«Goiás» té aquests significats:
* Estat de Goiás, estat del Brasil situat a l'est de la regió Centre-Oest del Brasil
* Goiás (Goiás), municipi de l'estat de Goiás al Brasil
* Goiás Esporte Clube, club brasiler de futbol de la ciutat de Goiânia a l'estat de Goiás.
# Barranc de Gula

El barranc de Gula és un riu de l'antic terme d'Isona, actualment pertanyent al municipi d'Isona i Conca Dellà, tot i que té l'origen a l'antic terme de Benavent de Tremp.
Neix a les Esparedades, al nord-oest de Benavent de la Conca, davalla cap a ponent passat a migdia de la Granja del Curulla, i s'aboca en el riu de Conques

## Enllaços externs

* Institut Cartogràfic de Catalunya
# West Fairlee

West Fairlee és una població dels Estats Units a l'estat de Vermont. Segons el cens del 2000 tenia 726 habitants.

## Demografia

Segons el cens del 2000, West Fairlee tenia 726 habitants, 278 habitatges, i 197 famílies. La densitat de població era de 12,4 habitants per km².
Dels 278 habitatges en un 36,3% hi vivien nens de menys de 18 anys, en un 56,8% hi vivien parelles casades, en un 7,9% dones solteres, i en un 29,1% no eren unitats familiars. En el 20,9% dels habitatges hi vivien persones soles el 5,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,02.
Per edats la població es repartia de la següent manera: un 27,8% tenia menys de 18 anys, un 7% entre 18 i 24, un 32,4% entre 25 i 44, un 24,4% de 45 a 60 i un 8,4% 65 anys o més.
L'edat mediana era de 35 anys. Per cada 100 dones de 18 o més anys hi havia 100 homes.
La renda mediana per habitatge era de 40.667 $ i la renda mediana per família de 42.500 $. Els homes tenien una renda mediana de 27.200 $ mentre que les dones 22.788 $. La renda per capita de la població era de 18.011 $. Entorn del 8% de les famílies i el 10,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Fairlee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- West Fairlee». American Fact Finder. Oficina del Cens dels Estats Units, 12-01-2010.
# Xavier Passarrius

Xavier Passarrius (nascut el 8 de febrer de 1974) és un entrenador de futbol sala català.
A nivell professional entrena el primer equip del Santa Coloma des de 2012. El juny de 2014 es va anunciar la seva renovació per dues temporades més, fins al 2016. Va obtenir el guardó com a millor entrenador de futbol sala de Catalunya en 2014 i 2015. Des de 2016 entrena al CN Caldes.

## Referències

* 1 2 «Xavi Passarrius, de nou millor entrenador del futbol sala català». La Xarxa, 08-11-2015. [Consulta: 28 setembre 2020].
* ↑ «El Marfil Santa Coloma renova el tècnic Xavier Passarrius per dues temporades més». 324.cat, 04-06-2014. [Consulta: 5 juny 2014].
* ↑ F., Q. «Doble reconocimiento al Marfil Santa Coloma en la gala del fútbol catalán». El Periódico, 12-11-2014. [Consulta: 28 setembre 2020].
* ↑ López, Bernat. «Xavi Passarrius: “Le debo mucho a Catgas”». Diari de Santa Coloma, 05-01-2017. Arxivat de l'original el 9 de gener 2017. [Consulta: 28 setembre 2020].

## Enllaços externs

* http://www.marca.com/2014/01/17/futbol/futbol_sala/1389994855.html?a=GI70c0b3388179f68ff7463e6f18acde54a&t=1391945838
* http://www.lnfs.es/noticias/primera-division/Xavi-Passarrius-Ante-Barca-63720102013.html
# Xavier Perrot

Xavier Perrot va ser un pilot de curses automobilístiques suís que va arribar a disputar curses de Fórmula 1.
Va néixer l'1 de febrer del 1932 a Zúric, Suïssa.

## A la F1

Xavier Perrot va debutar a la setena cursa de la temporada 1969 (la vintena temporada de la història) del campionat del món de la Fórmula 1, disputant el 3 d'agost del 1969 el GP d'Alemanya al circuit de Nürburgring.
Va participar en una única cursa puntuable pel campionat de la F1, aconseguint una desena posició final (sisena dins els de la F2) com a millor classificació en una cursa i no va aconseguir cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Posició | Punts |
| 1969 | Squadra Tartaruga | Brabham (F2) | Cosworth | SUD | ESP | MON | HOL | FRA | GBR | ALE 10 | ITA | CAN | USA | MEX | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Eastchester

Eastchester és una concentració de població designada pel cens dels Estats Units a l'estat de Nova York. Segons el cens del 2000 tenia 18.564 habitants.

## Demografia

Segons el cens del 2000, Eastchester tenia 18.564 habitants, 7.687 habitatges, i 5.127 famílies. La densitat de població era de 2.139,6 habitants per km².
Dels 7.687 habitatges en un 28,9% hi vivien nens de menys de 18 anys, en un 56,1% hi vivien parelles casades, en un 8,4% dones solteres, i en un 33,3% no eren unitats familiars. En el 30,3% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3,04.
Per edats la població es repartia de la següent manera: un 22,2% tenia menys de 18 anys, un 4,7% entre 18 i 24, un 28,8% entre 25 i 44, un 24,8% de 45 a 60 i un 19,5% 65 anys o més.
L'edat mediana era de 42 anys. Per cada 100 dones de 18 o més anys hi havia 82,2 homes.
La renda mediana per habitatge era de 75.117 $ i la renda mediana per família de 96.179 $. Els homes tenien una renda mediana de 66.684 $ mentre que les dones 49.117 $. La renda per capita de la població era de 42.067 $. Entorn del 2,5% de les famílies i el 3,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eastchester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Eastchester». American Fact Finder. Oficina del Cens dels Estats Units, 12-01-2010.
# Federació Sanmarinesa de Futbol

El futbol a San Marino és dirigit per la Federació Sanmarinesa de Futbol (en italià: Federazione Sammarinese Giuoco Calcio).
És l'encarregada d'organitzar la lliga sanmarinesa de futbol i la Coppa Titano, així com el Trofeo Federale. També dirigeix la selecció de futbol de San Marino. Té la seu a la Ciutat de San Marino.
La FSGC també ajudà a crear el club San Marino Calcio, que participa en les competicions italianes.

## Vegeu també

* El futbol a San Marino
* Selecció de futbol de San Marino

## Enllaços externs

* Federació Sanmarinesa de Futbol - Lloc web oficial
# Netvibes

Netvibes és un servei web que actua com un escriptori virtual personalitzat, que permet molt ràpidament la configuració d'una pàgina d'inici que contingui feeds (notícies) favorits, notes de text, informació meteorològica, de borsa, etc. Aplicació molt similar a la pàgina principal personalitzada de Google (iGoogle) o Windows Live (iGoogle), MSN Live o Inicio.es. Fou creat per Tariq Krim i Florent Frémont en 2005.

## Funcionament

Visualment s'organitza en solapes o pestanyes, on cadascuna d'elles forma un agregador de diversos mòduls i widgets desplaçables prèviament definits per l'usuari. Aquests mòduls actuen també com a petites finestres, el contingut de les quals es genera a través d'un altre servei web o bé es forma com una nova miniaplicació.
Alguns dels exemples dels serveis que pot incloure són multibuscadors per diversos servidors (Google, Yahoo!…), webmails tipus Gmail, fotos i vídeos de YouTube, Google videos i Flickr, a més de molts altres serveis, alguns dels quals són gadgets.
D'altra banda hi ha mòduls que permeten desplegar el contingut generat per altres pàgines que funcionen com a fonts web de RSS/Atom, com per exemple, els diaris i els blogs.
També existeixen pestanyes que no són agregadores i que permeten accedir a un Servei complet d'una altra pàgina, com ara Joomla.
Un dels apartats positius de l'aplicació és la possibilitat de poder importar llistes de feeds via arxiu en format OPML, ja que es pot crear exportant la llista de subscriptors de llocs com Bloglines i la majoria dels programes de lectors de feeds.
Des del punt de vista comercial, existeixen els anomenats Universos, que són pàgines creades principalment per empreses o grups musicals en els quals es mostren diferents fonts web, imatges i altres materials relacionats amb el creador.

## Referències

* ↑ «NetVibes evolves to become your dashboard and connector for the Internet of Things», 11-02-2015. [Consulta: 9 febrer 2016].
* ↑ Rafe Needleman «Netvibes widgets now available on Google, Vista, Mac...». C-Net [Consulta: 18 juny 2008].
* ↑ Tutorial de netvibes Arxivat 2016-12-20 a Wayback Machine. a rss.nom.es

## Enllaços externs

* Netvibes Arxivat 2010-11-25 a Wayback Machine.
# Apolinar Brull Ayerra

Apolinar Brull Ayerra (San Martín de Unx, Navarra, el 3 de juliol de 1845 - Madrid, el 7 d'abril de 1905) fou un compositor navarrés. La seva obra es fonamenta sobretot en la composició de sarsueles.
Va estudiar amb Gorriti a Tafalla i amb Compta i Arrieta a Madrid, obtenint el 1869 els primers premis en cant i composició.
Va ser soci fundador, professor i membre de la Junta directiva de l'Institut Filharmònic de Madrid (desembre de 1883), presidit per Guillermo Morphy, el Comte de Morphy. El 1886 s'estableix a Matanzas (cuba) per col·laborar amb el professor Francisco Cortadellas en la creació d'un Institut Filharmònic que prendria com a model l'entitat de Madrid.

## Sarsueles

* 1882. Espinas de una rosa. Sarsuela en un acte.
* 1884. Guldnara. Òpera espanyola en 1 acte.
* 1887. Blanca de Saldaña. Drama líric en tres actes.
* 1888. La verdad desnuda. Sàtira social en un acte.
* 1888. La cruz blanca. Sarsuela en un acte.
* 1888. Las virtuosas. Esbos còmico-líric en un acte.
* 1889. El fuego de San Telmo. Sainet en un acte. Llibret de Carlos Arniches i Gonzalo Cantó.
* 1889. Panorama nacional. Esbos còmico-líric en un acte.
* 1889. Sociedad secreta. Juguet còmico-líric en un acte.
* 1890. Los empecinados. Sarsuela en dos actes. Estrenada al teatre Príncipe Alfonso de Madrid, el 7 de juny.
* 1891. La boda del cojo. Sarsuela còmica en un acte.
* 1893. El ángel guardián. Sarsuela en tres actes.
* 1894. La merienda. Sainet líric en un acte.
* 1896. Madrid cómico. Sarsuela en un acte.
* 1896. Su majestad la tiple. Juguet còmic en un acte.
* 1897. El ángel caído. Sainet líric en un acte.
* 1898. La buena sombra. Sainet en un acte. Llibret dels germans Quintero. Estrenat al Teatre de la Zarzuela de Madrid, el 4 de març.
* 1899. El querer de la Pepa. Sainet líric en un acte.
* 1900. La celosa. Sainet líric en un acte.
* 1902. Los Charros. Sarsuela en un acte.
El seu germà Melecio Brull Ayerra (1858-1923), també fou pianista i compositor.

## Referències

* ↑ Vincent J. Cincotta (2002). Zarzuela, the Spanish Lyric Theatre: A Complete Reference, University of Wollongong Press, pág. 140
* ↑ CASARES RODICIO, Emilio: "Brull Ayerra, Apolinar", en CASARES, E. (dir.). Diccionario de la Música Española e Hispanoamericano. [Madrid]: Sociedad General de Autores y Editores, 1999. T.2, pp. 735-6.
* ↑ García Álvarez de la Villa, Beatriz (2016). «El Instituto Filarmónico del Conde de Morphy y su Escuela de Canto en el establecimiento del drama lírico nacional». Cuadernos de Música Iberoamericana, Vol. 29, pp. 81-109.
# Xah Sultan

Xah Sultan és el nom dels següents personatges:
* Xah Sultan (filla de Selim I), princesa otomana del s. XVI
* Xah Sultan (filla de Selim II), princesa otomana del s. XVI
* Xah Sultan ben Abu Bakr, príncep muzaffàrida del segle XIV
# Goiânia

Goiânia (pronunciació en portuguès: / goj'ãnɪɐ /) és un municipi brasiler, capital de l'estat de Goiás, a 209 km de Brasilia, la capital nacional. Amb una superfície aproximada de 739 km², té una geografia contínua, amb pocs turons i terres baixes, caracteritzada per ser una regió de la Altiplà del Brasil.

## Referències

* 1 2 «Goiânia» (en portuguès brasiler). IBGE. [Consulta: 30 gener 2022].
* ↑ «História de Goiânia» (en portuguès brasiler). Prefeitura de Goiânia. [Consulta: 30 gener 2022].
* ↑ «Goiânia: dados, mapa, história, infraestrutura» (en portuguès brasiler). Mundo Educação. [Consulta: 30 gener 2022].
# Gojira

* Per a altres significats, vegeu «Godzilla (pel·lícula de 1954)».
Gojira és un grup de Death metal / Heavy metal de Ondres, estació balneària als afores de Baiona. Format originalment com a Godzilla el 1996, van canviar el seu nom pel de Gojira el 2001 abans de publicar cap disc d'estudi. El grup, format pels germans Joe Duplantier (veu, guitarra) i Mario Duplantier (bateria), així com el guitarrista Christian Andreu i el baixista Jean-Michel Labadie, ha estat el mateix des de llavors.
Han publicat sis àlbums d'estudi i tres DVD en viu. Són coneguts per les seves lletres amb temes de medi ambient i han passat de "màxima foscor" per a col·locar-se "entre els principals nous nouvinguts del mil·lenni del gènere".

## Membres

* Joe Duplantier − cantant, guitarra elèctrica (1996-2001) Godzilla, (2001 - Present)
* Mario Duplantier − bateria (1996-2001) Godzilla, (2001 - Present)
* Christian Andreu − guitarra elèctrica (1996-2001) Godzilla, (2001 - Present)
* Jean-Michel Labadie − baix elèctric (1998-2001) Godzilla, (2001 - Present)

### Membres anteriors

* Alexandre Cornillon - baix elèctric (1996 - 1998) Godzilla.

## Discografia

* 1996: Victim
* 1997: Possessed
* 1999: Saturate
* 1999: Wisdom Comes
EP´s
* 2003: Maciste All Inferno
* 2012: End of Time

### Discs d'estudi

* 2001: Terra Incognita
* 2003: The Link
* 2005: From Mars to Sirius
* 2008: The Way of All Flesh
* 2012: L'Enfant Sauvage
* 2016: Magma
* 2021: Fortitude
Singles
* 2003: Indians
* 2011: Of Blood and Salt

## Notes

* ↑ http://www.allmusic.com/artist/p822709/biography Gojira a AllMusic
# Giovanni Francesco Fara

Giovanni Francesco Fara (també Ioannis Francesco Farae) (Sàsser, 4 de febrer de 1543 - Bosa, 1591) fou un escriptor sard en llatí. Fill d'un notari, estudià dret i filosofia a Bolonya en el Col·legi Espanyol fundat pel cardenal Albornoz i a Pisa amb Camilo Plozio. Després de recollir documentació per a la seva obra a Pisa, Florència, Bolonya i Roma, el 1580 tornà a Sardenya, on fou nomenat arxipreste de la catedral de Sàsser i el 1591 bisbe de Bosa.

## Obres

* Tractatus de essentia infantis, proximi infantiae et proximi pubertatis (1567)
* De rebus sardois (1580)
* De corographia Sardiniae
# Giovanni Francesco Romanelli

Giovanni Francesco Romanelli (Viterbo, 1610-1662) va ser un pintor barroc, emmarcat en la segona generació classicista italiana.
Va ser alumne de Domenichino i després principal de Pietro da Cortona i, com el seu mestre, un protegit de la família Barberini. Amb la mort d'Urbà VIII, els Barberini van perdre el favor papal durant el papat d'Innocenci X (Pamphili) i el mecenatge de Romanelli va declinar. Va ser llavors cridat pel cardenal Mazzarino perquè treballés a París, per a qui va pintar un cicle de pintures al fresc basades en Les metamorfosis d'Ovidi. També va pintar la Sale Mazzarino de l'actual Biblioteca Nacional de França i la Salle des Saisons i 3 salons més del Museu del Louvre, per a Anna d'Àustria, mare de Lluís XIV. Al Museu Nacional d'Art de Catalunya hi ha una obra seva, El retorn d'Egipte, provinent de la col·lecció Thyssen-Bornemisza.

## Estil

Romanelli fa servir una pintura escenogràfica amb una paleta de colors clara, en què destaca el seu característic blau.

## Referències

* ↑ «Giovanni Francesco Romanelli». Gran Enciclopèdia Catalana. Barcelona: Grup Enciclopèdia Catalana.
* ↑ Obres de Romanelli al Mnac